Episcopo (chacos)

Le episcopo es un pecia de chacos que, a causa de su forma punctate, rememora del mitra de un episcopo christian. In le position initial, cata jocator ha duo episcopos, un de quadrato clar e un de quadrato obscur.

Movimento

Le episcopo se move sempre diagonalmente e sempre super le mesme color. Illo pote prender un pecia del adversario si iste es super un quadrato ubi le episcopo pote mover se. Illo non pote saltar supra altere pecias.

Valor

Le episcopo ha circa le mesme valor que le cavallo, a saper tres punctos. Le episcopo ha plure avantages supre le cavallo como per exemplo le facto que illo pote clavar o infilar pecias adverse, e transverar tote le chachiero in un sol movimento. Jocar super un sol color es totevia un disavantage relativemente al cavallo. Additionalmente, un episcopo deveni plus forte quando illo opera conjunctemente con un altere episcopo; in multe positiones, posseder le par de episcopos es considerate melior que posseder un episcopo e cavallo, o duo cavallos.

Categoria:Pecias de chacos